***Projekts***

**Grozījumi likumā „**[**Par reglamentētajām profesijām un profesionālās kvalifikācijas atzīšanu**](http://www.likumi.lv/doc.php?id=26021)**”**

Izdarīt likumā „Par reglamentētajām profesijām un profesionālās kvalifikācijas atzīšanu” (Latvijas Vēstnesis, 2003, 159.nr.; 2004, 187.nr.; 2005, 195.nr.; 2006, 183.nr.; 2007, 208.nr.; 2008, 116.nr.; 2010, 19., 99.nr.; 2011, 24., 62., 65., 103.nr.; 2013, 250.nr.) šādus grozījumus:

1. 1.pantā:

papildināt ar 1.2 un 1.3 punktu šādā redakcijā:

“12) **ECTS** – studiju uzskaites vienība Eiropas kredītpunktu pārneses un uzkrāšanas sistēmā. Pilna laika studiju apjoms vienā akadēmiskajā gadā ir 60 ECTS;

13) **Eiropas Profesionālā karte** — likumā noteiktajā kārtībā izsniegts elektronisks sertifikāts, kas apliecina personas izglītību un profesionālo kvalifikāciju apliecinošo dokumentu atbilstību nosacījumiem profesionālās kvalifikācijas atzīšanai uzņēmējdarbības veikšanai, darbībai kā darba ņēmējam vai īslaicīgu pakalpojumu sniegšanai Eiropas Savienības dalībvalstīs un Eiropas Ekonomikas zonas valstīs;”

papildināt ar 4.¹ un 4.2 punktu šādā redakcijā:

„41) **kopējā apmācības pārbaude** — Eiropas Savienības tieši piemērojamā tiesību aktā noteikta standartizēta zināšanu pārbaude personām ar profesionālo kvalifikāciju attiecīgajā reglamentētajā profesijā, kuras sekmīga nokārtošana apliecina zināšanu atbilstību nosacījumiem profesionālās kvalifikācijas atzīšanai uzņēmējdarbības veikšanai, darbībai kā darba ņēmējam vai īslaicīgu pakalpojumu sniegšanai Eiropas Savienības dalībvalstīs un Eiropas Ekonomikas zonas valstīs;

 42 ) **kopējs apmācības ietvars** – Eiropas Savienības tieši piemērojamā tiesību aktā noteikts minimālo zināšanu, prasmju un kompetenču kopums, kura apguve apliecina personas izglītību un profesionālo kvalifikāciju apliecinošo dokumentu atbilstību nosacījumiem profesionālās kvalifikācijas atzīšanai uzņēmējdarbības veikšanai, darbībai kā darba ņēmējam vai īslaicīgu pakalpojumu sniegšanai Eiropas Savienības dalībvalstīs un Eiropas Ekonomikas zonas valstīs;”

7.pantā:

izteikt otro daļu šādā redakcijā:

„(2) Būvniecības jomā reglamentētās profesijas, kurās kvalifikācijas prasības nosaka akreditētas izglītības programmas un būvniecības jomas normatīvajos aktos noteiktās prasības, ir šādas:

1) būvdarbu vadītājs;

2) būvinženieris.”

izslēgt trešo daļu.

1. Izteikt 8.panta otro daļu šādā redakcijā:

“(2) Arhitekta izglītība iegūstama studijās, kas noslēdzas ar arhitekta diplomam vai akadēmiskā grāda prasībām atbilstošu pārbaudījumu sekmīgu nokārtošanu, diploma izdošanu un profesijas nosaukuma piešķiršanu un atbilst vienam no šādiem nosacījumiem:

1) kopējais izglītības iegūšanas ilgums universitātes tipa augstskolā ir pilna laika studiju vismaz četri gadi un divu gadu ilga praktiskā darba pieredze sertificēta arhitekta uzraudzībā;

2) vismaz piecus gadus ilgas pilna laika studijas universitātes tipa augstskolā.”

4. Papildināt likumu ar 8.1 pantu šādā redakcijā:

**“81.pants. Vispārīgās prasības būvdarbu vadītāja un būvinženiera izglītībai un profesionālajai kvalifikācijai**

Personas tiesības veikt patstāvīgu profesionālo darbību šā likuma 7.panta otrajā daļā minētajās profesijās apliecina:

1) būvdarbu vadītāja profesijā – pirmā līmeņa profesionālās augstākās izglītības diploms un būvdarbu vadītāja profesionālās kvalifikācijas sertifikāts, kas iegūts saskaņā ar normatīvajiem aktiem būvniecības jomā;

2) būvinženiera profesijā – otrā līmeņa profesionālās augstākās izglītības diploms un būvinženiera profesionālās kvalifikācijas sertifikāts, kas iegūts saskaņā ar normatīvajiem aktiem būvniecības jomā.”

5. Papildināt 9.panta otro daļu ar 25. un 26.punktu šādā redakcijā:

“25) masieris;

26) mākslas terapeits.”

 6. Papildināt 10.panta trešo daļu pēc vārdiem ”5500 kontaktstundas” ar vārdiem “Latvijas Republikā atzīst Eiropas Savienības dalībvalstī un Eiropas Ekonomikas zonas valstī iegūtu augstākās medicīniskās izglītības diplomu, kas apliecina vismaz piecus gadus ilgas studiju programmas ne mazāk kā 5500 kontaktstundu apjomā apguvi.”

 7. Papildināt 12.panta trešo daļu pēc vārdiem “pieci gadi” ar vārdiem “vismaz pieci gadi jeb 5000 kontaktstundas”.

 8. Izteikt 16.panta ceturtās daļas 2.punktu šādā redakcijā:

 „2) vismaz sešus mēnešus ilgu mācību praksi teorētiskās un praktiskās apmācības laikā vai tās beigās vispārēja jeb atvērta tipa aptiekā vai slēgta tipa jeb ārstniecības iestādes aptiekā.”

 9**.** 18.pantā:

aizstāt pirmajā daļā vārdu “autotransporta” ar vārdu “transporta”.

izslēgt trešās daļas 5.punktu;

izteikt septīto daļu šādā redakcijā:

„(7) Bīstamo kravu pārvadājumu organizēšanā pa autoceļiem un dzelzceļiem reglamentētā profesija ir drošības konsultanta (padomnieka) profesija, kurā minimālās prasības profesionālās kvalifikācijas iegūšanai nosaka Ministru kabinets”;

izslēgt astoto daļu.

10. Izslēgt 19.panta trešo un ceturto daļu.

11. Papildināt likuma 22.panta pirmo daļu aiz vārdiem „tās grozījumu” ar vārdiem „1995.gada Starptautiskās konvencijas par zvejas kuģu personāla sagatavošanas un diplomēšanas, kā arī sardzes pildīšanas standartiem”

12. Izslēgt25.panta otro daļu**.**

 13. 27.pantā:

izteikt pirmo daļu šādā redakcijā:

“(1) Ar veterinārmedicīnisko praksi drīkst nodarboties personas, kas atbilst veterinārmedicīniskās jomas normatīvajos aktos noteiktajām prasībām.”;

trešajā un ceturtajā daļā vārdu “veterināro” aizstāt ar vārdu “veterinārmedicīnas”.

 14. Izslēgt 32.panta piekto daļu.

 15. 34.pantā:

 izslēgt pirmās daļas 5.punktu;

papildināt pirmo daļu ar 6., 7. un 8.punktu šādā redakcijā:

“6) reglamentētajām profesijām, kurās izdod Eiropas Profesionālo karti;

 7) reglamentētām profesijām, kurās izglītība un profesionālā kvalifikācija atbilst kopējam apmācības ietvaram;

8) reglamentētajām profesijām, kurās sekmīgi nokārtota kopējā apmācības pārbaude.”

16. Papildināt likuma 35.pantu ar ceturto un piekto daļu šādā redakcijā:

“(4) 34. panta pirmās daļas 7.punktā minētajām profesijām vispārējo profesionālās kvalifikācijas atzīšanas sistēmu piemēro šādos gadījumos:

1) ja Latvijas Republikas teritorijā nav nevienas izglītības iestādes, kas piedāvātu izglītības programmas attiecīgajā izglītības programmā;

2) kopējā apmācības ietvara ieviešana var negatīvi ietekmēt izglītības organizāciju;

3) pastāv būtiskas atšķirības starp kopējo apmācības ietvaru un Latvijas Republikā nepieciešamu izglītību, kādēļ var rasties draudi sabiedriskajai kārtībai, valsts drošībai, veselības aizsardzībai vai pakalpojumu saņēmējiem, vai arī dabas aizsardzībai.

(5) 34.panta pirmās daļas 8.punktā minētajām profesijām vispārējo profesionālās kvalifikācijas atzīšanas sistēmu piemēro šādos gadījumos:

1) kopējās apmācības pārbaudes saturs pietiekamā mērā nemazina apdraudējumus sabiedrības veselībai vai pakalpojumu saņēmēju drošībai;

2) kopējās apmācības saturs piekļuvi reglamentētajai profesijai padarītu ievērojami nepievilcīgāku salīdzinājumā ar Latvijas Republikā spēkā esošajām prasībām.”

17. Papildināt likuma 36.pantu ar 12., 13., 14. un 15.punktu šādā redakcijā:

“12) nosaka kārtību, kādā izdod Eiropas Profesionālo karti un atzīst ārvalstīs iegūtu profesionālo kvalifikāciju šā likuma 55.1panta otrajā daļā minētajās profesijās, kurās Eiropas Profesionālo karti izdevušas citas Eiropas Savienības dalībvalstu un Eiropas Ekonomikas zonas valstu kompetentās institūcijas;

13) nosaka ārvalstīs iegūtos kopējam apmācības ietvaram atbilstošo profesiju profesionālo kvalifikāciju apliecinošos dokumentus, kurus atzīst, piemērojot speciālo profesionālās kvalifikācijas atzīšanas sistēmu saskaņā ar Eiropas Savienības tieši piemērojamiem tiesību aktiem profesionālo kvalifikāciju atzīšanas jomā;

14) nosaka kārtību profesionālās kvalifikācijas atzīšanai attiecībā uz daļu no reglamentētās profesijas profesionālajām darbībām;

15) nosaka kārtību, kādā atzīst ārvalstīs iegūtos kopējās apmācības pārbaudes apliecinošos dokumentus, piemērojot speciālo profesionālās kvalifikācijas atzīšanas sistēmu saskaņā ar Eiropas Savienības tieši piemērojamiem tiesību aktiem profesionālo kvalifikāciju atzīšanas jomā.”

18. 44.pantā:

izteikt otrās daļas 1. un 2.punktu šādā redakcijā:

“1) 1.līmenis — dokumenti, kas apliecina vismaz četrus gadus ilgas pilna laika izglītības programmas apguvi augstākās izglītības pakāpē un, ja nepieciešams, ir papildināti ar profesionālo kvalifikāciju apliecinošiem dokumentiem;

2) 2.līmenis — dokumenti, kas apliecina vismaz trīs līdz četrus gadus ilgas pilna laika izglītības programmas apguvi augstākās izglītības pakāpē un, ja nepieciešams, ir papildināti ar profesionālo kvalifikāciju apliecinošiem dokumentiem;”

19. 45.pantā:

papildināt ceturtās daļas pirmajā teikumā pēc vārdiem “pārbaudei noteiktās prasības” ar vārdiem “pamato pretendentam un tās”;

papildināt ar septīto, astoto, devīto un desmito daļu šādā redakcijā:

“(7) Ja pretendenta profesionālā kvalifikācija būtiski atšķiras no attiecīgajai Latvijas Republikā reglamentētajai profesijai izvirzītajām prasībām, institūcijas, kas izsniedz kvalifikācijas atzīšanas apliecības reglamentētajās profesijās, Ministru kabineta noteiktajā kārtībā, izvērtējot katru gadījumu atsevišķi, ir tiesīgas atzīt profesionālo kvalifikāciju attiecībā uz daļu no profesionālajām darbībām, ja izpildīti šādi nosacījumi:

1) pretendenta profesionālā kvalifikācija ir atzīta viņa mītnes valstī tajā profesionālajā darbībā, kurā prasīta profesionālās kvalifikācijas atzīšana attiecībā uz daļu no profesionālajām darbībām;

2) atšķirības starp profesionālo darbību, ko pretendents īsteno savā mītnes valstī un attiecīgo reglamentēto profesiju Latvijā ir tik lielas, ka kompensācijas pasākumu piemērošana profesionālās kvalifikācijas atzīšanai nozīmētu pilnas izglītības programmas apguvi un citu prasību izpildi;

3) profesionālo darbību, kurai piemēro profesionālās kvalifikācijas atzīšanu attiecībā uz daļu no profesionālajām darbībām, var objektīvi nošķirt no citām darbībām, kas ietilpst attiecīgajā reglamentētajā profesijā Latvijā. Institūcijas, kas izsniedz profesionālās kvalifikācijas apliecības, ņem vērā to, vai pretendenta mītnes zemē profesionālo darbību var veikt nošķirti.

(8) Šī panta septītajā daļā minēto profesionālās kvalifikācijas atzīšanu attiecībā uz daļu no profesionālajām darbībām tajās profesijās, kas skar sabiedrības veselību un drošību īslaicīgai pakalpojumu sniegšanai, piemēro šī likuma 42.panta sestajā daļā noteikto kārtību.

(9) Pēc šī panta septītajā daļā minētās profesionālās kvalifikācijas atzīšanas attiecībā uz daļu no profesionālajām darbībām, veicot uzņēmējdarbību vai sniedzot īslaicīgus pakalpojumus, izmanto mītnes valsts profesionālo nosaukumu. Nosaukumu norāda pakalpojumu sniedzēja mītnes valsts valodā un pievieno tā tulkojumu latviešu valodā. Nosaukumā skaidri norāda profesionālās darbības tvērumu.

(10) Šī panta septītajā daļā minēto profesionālās kvalifikācijas atzīšanu attiecībā uz daļu no profesionālajām darbībām nepiemēro šā likuma 34.panta otrajā punktā minētajām profesijām.”

20. Izteikt 46.panta ceturto daļu šādā redakcijā:

“(4) Profesionālās kvalifikācijas atbilstības pārbaude notiek ne vēlāk kā sešu mēnešu laikā no šādas pārbaudes noteikšanas dienas. Ne vēlāk kā mēnesi pirms kvalifikācijas atbilstības pārbaudes pretendentu iepazīstina ar tās saturu un kārtību.”

21. Izslēgt 52.panta pirmās daļas 1., 2.,. 3. un 4. punktu.

22. Papildināt likumu ar 55.1 pantu šādā redakcijā:

**“55.1 pants. Eiropas Profesionālās kartes izdošana**

(1) Personai, kas profesionālo kvalifikāciju ieguvusi Latvijā, Ministru kabineta noteiktajā kārtībā, ievērojot Eiropas Savienības tieši piemērojamos tiesību aktus, izdod Eiropas Profesionālo karti.

(2) Persona, kas profesionālo kvalifikāciju ieguvusi Eiropas Savienības dalībvalstīs vai Eiropas Ekonomikas zonas dalībvalstīs, var pretendēt uz Eiropas Profesionālās kartes saņemšanu uzņēmējdarbības veikšanai, darbībai kā darba ņēmējam vai īslaicīgu pakalpojumu sniegšanai Latvijas Republikā šādos gadījumos:

1) šā likuma 34.panta pirmās daļas otrajā punktā minētajās profesijās,

2) šā likuma 42.panta sestajā daļā minētajās profesijās.

(3) Ar Eiropas Profesionālās kartes izdošanu saistītos izdevumus sedz pretendents Ministru kabineta noteiktajā kārtībā un apmērā.”

 23. 56.pantā:

 izteikt pirmo daļu šādā redakcijā:

 “(1) Ministru kabinets:

1) apstiprina profesionālās kvalifikācijas atzīšanas koordinatoru;

2) nosaka kārtību informācijas nosūtīšanai citu Eiropas savienības dalībvalstu un Eiropas Ekonomikas zonas valstu kompetentajām institūcijām par personām, kurām Latvijas Republikas teritorijā ar valsts iestādes vai tiesas lēmumu ierobežotas vai aizliegtas tiesības veikt profesionālo darbību reglamentētajā profesijā;

3) nosaka kārtību, kādā no citas Eiropas Savienības dalībvalsts vai Eiropas Ekonomikas zonas valstu saņemtā informācija par personām ar profesionālo kvalifikāciju, kurām ierobežotas vai aizliegtas tiesības veikt profesionālo darbību, iekšējā tirgus informācijas sistēmā nosūtāma apstrādei, tai skaitā dzēšanai institūcijām, kas izsniedz profesionālās kvalifikācijas atzīšanas apliecības reglamentētajās profesijās.”

izteikt trešo daļu šādā redakcijā:

“(3) Akadēmiskās informācijas centrs:

1) veic informācijas institūcijas funkcijas attiecībā uz tām reglamentētajām profesijām, kurām Latvijas Republikā vai ārvalstīs ir nepieciešama augstākā izglītība;

2) uztur un pastāvīgi aktualizē tīmekļa vietni ar informāciju par profesionālo kvalifikāciju atzīšanu Latvijas Republikā;

3) sniedz konsultācijas un atbalstu profesionālo kvalifikāciju atzīšanas jautājumos;

4) Ministru kabineta noteiktā kārtībā nodrošina ar Eiropas Profesionālās kartes pieteikumu saņemšanu un pretendenta personiskās lietas Eiropas Savienības iekšējā tirgus informācijas sistēmā vešanu saistīto informāciju, tās apstrādi un tālāku virzību;

5) Ministru kabineta noteiktajā kārtībā sadarbojas ar šā likuma 57.pantā minētajām un citām, šajā likumā neminētām kompetentām institūcijām un nodrošina informācijas par personām ar profesionālo kvalifikāciju, kam Latvijas Republikas teritorijā ar valsts iestādes vai tiesas lēmumu ierobežotas vai aizliegtas tiesības veikt profesionālo darbību, saņemšanu un nosūtīšanu Eiropas Savienības dalībvalstīs un Eiropas Ekonomikas zonas dalībvalstu kompetentajām institūcijām, izmantojot iekšējā tirgus informācijas sistēmu;

6) Ministru kabineta noteiktajā kārtībā nosūta institūcijām, kas izsniedz profesionālās kvalifikācijas atzīšanas apliecības reglamentētajās profesijās attiecīgajā darbības jomā, no citas Eiropas Savienības dalībvalsts vai Eiropas Ekonomikas zonas dalībvalsts saņemto informāciju par personām, kurām ierobežotas vai aizliegtas tiesības veikt profesionālo darbību reglamentētajā profesijā.”

papildināt septīto daļu aiz vārdiem „un tās grozījumiem” ar vārdiem „un 1995.gada Starptautiskajai konvencijai par zvejas kuģu personāla sagatavošanas un diplomēšanas, kā arī sardzes pildīšanas standartiem”.

 24. Papildināt likuma 57.pantu ar 2.¹ daļu šādā redakcijā:

 “(21) Šajā pantā minētās institūcijas Ministru kabineta noteiktajā kārtībā sadarbojas ar Akadēmiskās informācijas centru un sniedz informāciju par personām, kam Latvijas Republikas teritorijā ierobežotas vai aizliegtas tiesības veikt profesionālo darbību reglamentētajās profesijās.”

 25. Papildināt likuma Pārejas noteikumus ar 6.punktu šādā redakcijā:

 “6. Šā likuma 34.panta 7. un 8.punktā noteikto īsteno sešu mēnešu laikā no attiecīgā Eiropas Savienības tieši piemērojamā tiesību akta izdošanas dienas.”

 26. Informatīvajā atsaucē uz Eiropas Savienības direktīvām

izslēgt 20. un 27.punktu;

papildināt ar 31. un 32.punktu šādā redakcijā:

 “31) Eiropas Parlamenta un Padomes 2013.gada 20.novembra Direktīva Nr.2013/55/ES, ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr.1024/2012 par administratīvo sadarbību, izmantojot Iekšējā tirgus informācijas sistēmu (IMI regulu) (dokuments attiecas uz EEZ);

32) Eiropas Parlamenta un Padomes 2008.gada 19.novembra Direktīva 2008/106/EK par jūrnieku minimālo sagatavotības līmeni un Eiropas Parlamenta un Padomes 2012.gada 21.novembra Direktīva 2012/35/ES, ar ko groza Direktīvu 2008/106/EK par jūrnieku minimālo sagatavotības līmeni.”

Ministru prezidente Laimdota Straujuma

Izglītības un zinātnes ministre Mārīte Seile

Iesniedzēja: Izglītības un zinātnes ministre Mārīte Seile

Vizē: Valsts sekretāra vietniece –

Izglītības departamenta direktore,

valsts sekretāra pienākumu izpildītāja Evija Papule

04.08.2015.

1959

Stūre, 67047889

inese.sture@izm.gov.lv

Ivsiņa 67047874

daiga.ivsina@izm.gov.lv

Depkovska, 67047772

anita.depkovska@izm.gov.lv